Офис на НАП Шумен

Офисът за обслужване на клиенти на НАП в гр. Шумен е на адрес ул. „Адам Мицкевич“ №1, ПК 9700, телефон за информация 054/856413 и 054/856460. Сградата се намира в близост до Съдебната палата в града.

До сградата се достига с автобусна линия №2, с отстояние на автобусната спирка около 30м и автобусна линия №3 на отстояние около 15м. Преминаването става по пешеходни пътеки. Непосредствено пред входа на сградата се намира общински паркинг с обозначени два броя места за инвалиди.

Салонът за обслужване на клиенти се намира на първия етаж. До него се достъпва чрез изкачване на 7 стъпала и преминаване през две врати, отварящи се навън.

Обособени са две зали за обслужване на клиенти. Зала 1 се намира вдясно от централния вход. До нея се достъпва чрез преминаване през две врати, отварящи се навън. В зала 1 се извършват административни услуги, свързани с издаване и връчване на удостоверения, уточняване на здравен статус, предоставяне на информация и копия на документи, издаване на ПИК. Зала 2 се намира вляво от централния вход чрез преминаване през една врата, отваряща се навън в дъното на коридора вляво. В зала 2 се приемат данъчни и осигурителни декларации и уведомления по Кодекса на труда. Системата за управление на опашките е разположена непосредствено до входа на всяка зала за обслужване.